Причински зависносложени реченици

Две последователни дејства можат да бидат поврзани со причинско – последичен однос односно, едното дејство да е причина за другото дрјство.

Како сврзници кај причинските зависносложени реченици се јавуваат: **затоа што**, **бидејќи**, **зошто**, како и декларативните **дека** **и оти**.

Пр:

* **Бидејќи** врнеше дожд, не бев на факултет.
* Те сакам **затоа што** си ми сестра.
* Падна **зошто** улиците беа замрзнати.
* Не отиде на свадба **дека** не добила покана.
* **Оти** бев сит, јас не јадев на прославата.

Понекогаш, како причински сврзувачки средства се спомнуваат составните сврзници**: поради тоа** **што** и **заради тоа што**.

Пр:

* **Поради тоа што** така се однесуваш, нема да дојдеш на роденде.
* Не сакам да го работам тоа **заради тоа што** не се исплаќа.

Прашалниот збор **зошто**, исто така може да се употреби како сврзник за формирање на причинскозависно сложена реченица.

* Не ти ставам петка **зошто** не заслужуваш.

Кога причинската реченица е пред главната, секогаш се одделува со запирка а ако, причинската реченица е по главната со запирка се одделуваат ако меѓу дел – речениците врската е лабава.